CELEX: 62008CN0152
Language: mt
Date: 2008-04-15 00:00:00
Title: Kawża C-152/08: Talba għal deċiżjoni preliminari mressqa mit-Tribunal Superior de Justicia de Madrid (Spanja) fil- 15 ta' April 2008 — Real Sociedad de Fútbol S. A. D. u Nihat Kahveci vs Consejo Superior de Deportes u Real Federación Española de Fútbol

5.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 171/16
            
         Talba għal deċiżjoni preliminari mressqa mit-Tribunal Superior de Justicia de Madrid (Spanja) fil-15 ta' April 2008 — Real Sociedad de Fútbol S. A. D. u Nihat Kahveci vs Consejo Superior de Deportes u Real Federación Española de Fútbol
   (Kawża C-152/08)
   (2008/C 171/28)
   Lingwa tal-kawża: L-Ispanjol
   Qorti tar-rinviju
   Tribunal Superior de Justicia de Madrid (Spanja).
   Partijiet fil-kawża prinċipali
   
      Rikorrenti: Real Sociedad de Fútbol S. A. D. u Nihat Kahveci.
   
      Konvenuta: Consejo Superior de Deportes u Real Federación Española de Fútbol.
   Domandi preliminari
   L-Artikolu 37 tal-Ftehim ta' Assoċjazzjoni KEE-Turkija (1), iffirmat f'Ankara fit-12 ta' Settembru 1963 u approvat bid-Deċiżjoni tal-Kunsill 64/732/KEE, tat-23 ta' Diċembru 1963, kif ukoll il-Protokoll Addizzjonali tiegħu tat-23 ta' Novembru 1970 (2), jipprekludu li federazzjoni sportiva tapplika fil-konfront ta' atleta professjonali ta' nazzjonalità Torka, li huwa legalment impjegat minn klabb tal-futbol Spanjol, bħal dak fil-kawża prinċipali, regoli li bis-saħħa tagħhom il-klabbs ikunu jistgħu biss jużaw numru limitat ta' atleti li joriġinaw minn Stati terzi li ma jiffurmawx parti miż-Żona Ekonomika Ewropea fil-kompetizzjonijiet nazzjonali?
   
      (1)  Ftehim li ħoloq assoċjazzjoni bejn il-Komunità Ekonomika Ewropea u t-Turkija, li ġie ffirmat f'Ankara fit-12 ta' Settembru 1963 u konkluż, approvat u kkonfermat f'isem il-Komunità bid-Deċiżjoni tal-Kunsill 64/732/KEE, tat-23 ta' Diċembru 1963 (ĠU 1964, 217, p. 3685).
   
      (2)  Protokoll Addizzjonali, iffirmat fit-23 ta' Novembru 1970 fi Brussell u konkluż, approvat u kkonfermat f'isem il-Komunità bir-Regolament tal-Kunsill (KEE) Nru 2760/72, tad-19 ta' Diċembru 1972 (ĠU L 293, p. 1).